section_heading: Liječenje
paragraph_text: Upalne bolesti crijeva su kronične autoimune bolesti. Liječenje podrazumijeva isključivo ublažavanje simptoma jer potpuno izliječenje još uvijek nije moguće. Intenzivna istraživanja u ovom polju daju nadu u bolje razumijevanje i liječenje bolesti, ali u ovom trenutku jedini način kontrole bolesti uključuje korištenje protuupalnih i imunosupresivnih lijekova.